S-3708/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. júlí 2021 á hendur H-x-x T-x-x N-x-x, kt. [...], [...], Reykjavík, fyrir fjársvik, framin í verslun IKEA að Kauptúni í Garðabæ, með því að hafa:

1. Sunnudaginn 23. maí 2020, svikið út Symfonisk hátalara að söluverðmæti kr. 19.950 með því að hafa fengið þekktan aðila til að greiða vörurnar fyrir sig á sjálfsafgreiðslukassa án þess að greiða fullt verð fyrir vöruna, en ákærði hafði komið fyrir strikamerki af Rinnig uppþvottabursta að söluverðmæti kr. 195 á umbúðum hátalarans. Með háttseminni vakti og hagnýtti ákærði sér þá röngu hugmynd starfsmanna IKEA að fullt verði hefði verið greitt fyrir vöruna. Með þessum hætti fékk ákærði vöru að fjárhæðkr. 19.950 gegn greiðslu kr. 195, með tilheyrandi fjártjóni fyrir verslunina upp á kr. 19.755.

( Mál nr. [...])

2. Þriðjudaginn 10. júní 2020, svikið út Symfonisk hátalara að söluverðmæti kr. 19.950 með því að hafa afgreitt sig um vöruna á sjálfsafgreiðslukassa án þess að greiða fullt verð fyrir, en ákærði hafði komið fyrir strikamerki af IKEA 365+ mataríláti að söluverðmæti kr. 245 á umbúðum hátalarans. Með háttseminni vakti og hagnýtti ákærði sér þá röngu hugmynd starfsmanna IKEA að fullt verði hefði verið greitt fyrir vöruna. Með þessum hætti fékk ákærði vöru að fjárhæð kr. 19.950 gegn greiðslu kr. 245, með tilheyrandi fjártjóni fyrir verslunina upp á kr. 19.705.

( Mál nr. [...])

3. Fimmtudaginn 11. júní 2020, svikið út Symfonisk hátalara að söluverðmæti kr. 19.950 með því að hafa afgreitt sig um vöruna á sjálfsafgreiðslukassa án þess að greiða fullt verð fyrir, en ákærði hafði komið fyrir strikamerki af Rationell Variera hilluinnleggi að söluverðmæti kr. 645 á umbúðum hátalarans. Með háttseminni vakti og hagnýtti ákærði sér þá röngu hugmynd starfsmanna IKEA að fullt verði hefði verið greitt fyrir vöruna. Með þessum hætti fékk ákærði vöru að fjárhæð kr. 19.950 gegn greiðslu kr. 645, með tilheyrandi fjártjóni fyrir verslunina upp á kr. 19.305.

( Mál nr. [...])

Telst háttsemi ákærða samkvæmt öllum ákærulið umvarða við 248. gr. almennra hegningarlaga nr. 19/1940.

Þ ess er krafist að ákærði verði dæmdur til refsingar og til greiðslu alls sakarkostnaðar.

Í þinghaldi 29. september 2021 varða útivist af hálfu ákærða en hannhafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæði sí ákæru.

Ákærði er fæddur í [...]. Samkvæmt framlögðu sakavottorði, dagsettu 6. júlí 2021, hefur ákærði ekki sætt refsingu áður.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-x-x T-x-x N-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kk-nf Ö-kk-nf C-kk-nf